กะเพรา@นิมมาน ร้านนี้เปิดใหม่ อยู่นิมมานเหมินทร์ ซอย 5 ร้านนี้ขายข้าวกระเพราโดยเฉพาะ มีทุกอย่าง เริ่มต้นที่ราคาจานละ49 บาทไปจนถึง90 บาท แล้วแต่ว่าเราจะสั่งเป็นอะไร เช่น กระเพราหมู ไก่ ไข่กรอบ เนื้อ ไข่เยี่ยวม้า ปลาหมึก เป็นต้น ถ้าเพิ่มไข่ 10 บาท ที่สั่งมาจะเป็นกระเพราไก่สับ ไข่ดาว รสชาติจัดจ้านตามแบบฉบับกระเพรา ทานกับพริกน้ำปลายิ่งอร่อย ข้าวร้านนี้จะมี 3 สีทำเป็นชั้นๆ น่าทานมากๆ โดยรวมรสชาติถือว่าอร่อย เหมือนกระเพราทั่วไป แต่การครีเอท จัดจานสวยงาม เพิ่มมูลค่าอาหารให้มากขึ้น จึงราคาแพงกว่ากระเพราทั่วๆไป ร้านคนไม่เยอะเพราะเพิ่งเปิดใหม่ ร้านโทนสีเหลือง ตกแต่งน่ารัก น่านั่ง สะอาด แต่อาหารค่อนข้างได้ช้าเพราะทำทีละจาน แต่ละคนก็สั่งไม่เหมือนกัน ที่อร่อยอีกอย่างก็คือ ซุปสวย เป็นตีนไก่ซุปเปอร์ รสชาติดีเลยทีเดียว ไก่เปื่อยมาก ถูกปาก ราคาถ้วยละ 78 บาท